Školski odbor Osnovne škole Konjščina donio je na osnovi članka 9. Pravilnika o kriterijima za izricanje pedagoških mjera (NN 94/15) na 26. sjednici održanoj 22.12.2015. godine sljedeću

ODLUKU

O IZMJENI I DOPUNI STATUTA OŠ KONJŠČINA

Članak 1.

Mijenjaju se članci 82. i 83. Statuta Osnovne škole Konjščina donijetog 30.3.2015. godine tako da glase:

**“Članak 82.**

**Opravdanim izostankom smatra se: bolest učenika, smrtni slučaj u obitelji, iznimne potrebe u čuvanju imovine obitelji, problemi u prometu, elementarne nepogode, bolest članova obitelji i slično.**

**Izostanke i zakašnjenja na nastavu i druge oblike odgojno-obrazovnog rada roditelji su dužni opravdati i to ispričnicom roditelja, skrbnika, liječnika i sl.**

**Rok za dostavu ispričnice je odmah po povratku učenika na nastavu a najkasnije u roku sedam dana.**

**Roditelj mora javiti u školu razlog izostanka učenika u roku dva radna dana. Izostanak se prijavljuje razredniku.**

**Članak 83.**

**Učenik može izostati s nastave prema odobrenju:**

**- učitelja, s njegovog sata**

**- razrednika, do tri radna dana**

**- ravnatelja, do sedam radnih dana**

**- učiteljskog vijeća, do petnaest radnih dana**

**Tijekom školske godine roditelj može osobno ili pisanim putem opravdati izostanak svog djeteta (za koji nije dostavljena ispričnica liječnika ili nadležne institucije koju je potpisao i roditelj) za najviše tri radna dana time da ne mogu biti uzastopni.”**

Članak 2.

U članku 85. Statuta dodaje se novi stavak 3. koji glasi:

**„Na izrečenu pedagošku mjeru kao mjeru upozorenja roditelj ima pravo prigovora u roku 8 dana od primitka iste.“**

Dosadašnji stavci 3, 4 i 5 postaju stavci 4, 5 i 6.

Članak 3.

Ova odluka stupa na snagu 8 dana od donošenja.

KLASA: 003-06/15-01/10 ; URBROJ: 2211/04-380-11-15-7

PREDSJEDNIK ŠO:

Vinka Sviben